fi en fi fi fi fi fi fr fi fi fi fi fi fi fi fi fi fi fi fi fi fi fi en fi fi fi fi en fr fr fr fr et et en fi fi fi fi fi fi fi fi fi als fi fi fi fi fi fi fi fi fi fi fi fi fi fi fi en fr fr fr fr et fi et en fi fi fi fi fi fi fi fi fi fi fi fi als fi en en fi ca fi fi en en fi fi fi es es fi
Isi, tule kotiin! - Avainmedia Lähetysjärjestö
Tie vankien sydämiin Venäjällä käy heidän lastensa kautta – autamme saattamaan heidät yhteen ja näin Jumalan rakkaus saa vaikuttaa sydämissä pelastaen ja perheitä eheyttäen. (ent. nimi Enkelin joulukuusi)
Pandemian vuoksi asetetut rajoitukset ovat saaneet aikaan sen, että isät ja äidit vankilassa ovat odottaneet entistä hartaammin ”Isi, tule kotiin!” -kampanjan ”posteljooneja”. Tämä antaa kampanjalle tavallista enemmän merkitystä. Tämän päivän olosuhteissa Venäjällä kampanja on lähes ainoa tapa pitää yhteyttä ja lähettää viesti vankilasta. Ja lahjan lähettämiseen omalle lapselle se on todella ainoa vaihtoehto.
Katso ja kuuntele Isi, tule kotiin! -hankkeen kummin Nina Åströmin musiikkivideot.
”Välittäminen ja evankeliumi käsi kädessä”
Muusikkoevankelista Nina Åström oli Avainmedian Isi, tule kotiin! -kampanjan kummi 2017. Nina Åström on evankelioinut jo 16 vuotta Venäjän ja entisen Neuvostoliiton alueen valtioiden vankiloissa. Isi, tule kotiin! -hankkeesta hän sanoo: ”Jumalan rakkaus ja huolenpito paljastuvat käytännössä ja ihmiset tulevat uskoon”.
”Meille on suuri kunnia saada olla tällaisessa Jumalan työssä mukana.”
Uusi kausi ”Isi, tule kotiin!” -kampanjassa
Isi, tule kotiin! -kampanjalla on hyvin tärkeä merkitys vankien perheiden eheytymisessä.
Julian kertomus on selkeä esimerkki siitä, miten ”Isi, tule kotiin!” -hanke on auttanut monia venäläisiä vankeja.
Sivu 2 / 5«12345»
Sinun avullasi ostamme paketteihin Lastenraamattuja
Jokaiselle lapselle paketoidaan yksilöllinen lahja. Vapaaehtoistyöntekijät kyselevät lasten vanhemmilta, minkälaisesta lahjasta lapsi erityisesti pitäisi, ja pyrkivät hankkimaan jokaiselle juuri oikeanlaisen lahjan. Avainmedia kustantaa lahjapaketteihin myös Lastenraamattuja. Näin lapset saavat mieleisen lahjan lisäksi Jumalan sanan helposti ymmärrettävässä muodossa. Monet vankien lapset ovat löytäneet Jeesuksen.
Joka joulu Venäjän vankiloissa istuu monta äitiä ja isää. Näiden vankien lapset tuntevat monesti hylkäämistä ja arvottomuutta, koska heidän vanhempansa eivät ole läsnä heidän elämässään. Isi, tule kotiin! -projektin kautta viedään Jumalan rakkautta vankien lapsille lahjapaketin muodossa. Lahjapaketti annetaan vankilassa istuvien vanhempien nimissä. Näin lapsi ymmärtää, että vanhempi vielä muistaa ja rakastaa häntä. Lapselle ei vain ojenneta lahjaa, vaan hänen kanssaan vietetään aikaa ja vakuutetaan, että äidillä ja isällä on ikävä ja he odottavat perheen yhdistymistä. Lisäksi mukana on äidin tai isän itse kirjoittama kortti.
Minua innostaa se, että Isi, tule kotiin! (aiemmin nimellä Enkelin joulukuusi) – hankkeen kautta on mahdollisuus eheyttää katkennut yhteys lapsen ja hänen vanhempansa välillä sekä antaa lapselle toivo, että äiti ja isä vielä palaavat kotiin.
– Hankkeen vetäjä Jan Volkov, Pietari
Hankkeessa mukana olevat vapaaehtoiset kiertävät Venäjän vankiloissa kyselemässä vangeilta, haluavatko he lähettää joulutervehdyksen lapsilleen. Hankkeeseen osallistuu tuhansia vankeja eri puolilta Venäjää. Tämä on mahdollista, koska sadat seurakunnat, pastorit ja uskovat ovat mukana projektissa. Kampanjan vapaaehtoistyöntekijät vierailevat vankiloissa tapaamassa lasten vanhempia. Uusia vankiloita on tullut työn piiriin aina Krimin niemimaata myöten. Kun tiedot vankilassa istuvien äitien ja isien lapsista on saatu, vapaaehtoiset aloittavat lahjojen valmistelun. Joulukuussa aloitetaan käynnit lasten luona.
Lahjoita Isi, tule kotiin! -projektille
Osoite: Jäspilänkatu 2, 04250 Kerava, Finland
Toimistoaika: ma–pe klo 10–12 ja 13–15
Materiaalitilaukset: ma–ke klo 10–12 ja 13–15
Puh. +358 20 7414 530
Danske Bank | BIC: DABAFIHH
FI56 8000 1800 1807 55
Osuuspankki | BIC: OKOYFIHH
FI61 5132 0520 0080 12
Keräyslupa RA/2021/1670 alkaen 1.1.2022, myöntäjä Poliisihallitus 9.12.2021. Varat käytetään Avainmedian medialähetystyöhön Suomessa ja ulkomailla.